《用陈和你太博韵题江州高远亭四首》
宋代·袁说友

鲜新栋宇出楼颠，尽得江山四面全。
高摘星辰风月夜，远迷河岳水云天。
一湖尚想甘棠爱，万井谁呼大隐廛。
见说松关频却扫，两贤吟处日回旋。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。